Curculionini

Curculionini er en gruppe av små biller med lang, tynn snute. Billene lever på levende planter, og en del arter er problematiske skadedyr.

Utseende 
Små til middelsstore, rundede snutebiller. Gruppen kjennes særlig på den lange, tynne snuten, som ofte er lengre enn resten av kroppen.

Levevis 
Denne underfamilien går på levende planter, og larvene utvikler seg som oftest i nøtter eller andre store frø.

Skadedyr 

Nøttesnutebillen (Curculio nucum) utvikler seg på hasselnøtter, og er nok den vanligste årsaken til "mark" i nøttene. Hunnen bruker sin svært lange snute til å gnage en lite hull i unge hasselnøtter, og legger så et egg i hullet, langt inne i nøtten. Egget irriterer plantevevet og fører til økt vekst rundt det, og det er dette vevet larven lever av i starten. Noen normal nøtt blir ikke utviklet. Larven bruker rundt fire uker på utviklingen, og angrepne nøtter faller av før de ellers ville. En hunn kan infisere ca. 40 nøtter. Nøttesnutebillen er et stort problem der hasselnøtter blir dyrket kommersielt. Den kan også angripe eikenøtter.

Systematisk inndeling / norske arter 

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien snutebiller, Curculionoidea Latreille, 1802
 Familien snutebiller, Curculionidae Latreille, 1802
 Underfamilien snutebiller, Curculioninae Latreille, 1802
 Stammen Curculionini Latreille, 1802
 Understammen Archariina 
 Slekten Archarius Gistel, 1848 - ca. 30 arter, i Norge:
 Archarius crux (Fabricius, 1777)
 Archarius pyrrhoceras (Marsham, 1802)
 Archarius salicivorus (Paykull, 1792)
 Slekten Koreoculio Kwon & Lee, 1990 - 3 arter, Japan og Korea
 Slekten Pagumia Kwon & Lee, 1990 - én art, Kina
 Understammen Curculionina 
 Slekten Curculio Linnaeus, 1758 – ca. 350 arter, i Norge:
 Orefrøsnutebille, Curculio betulae (Stephens, 1831)
 Nøttesnutebille, Curculio nucum Linnaeus, 1758
 Curculio venosus Gravenhorst, 1807
 Curculio villosus Fabricius, 1781
 Slekten Indocurculio Pajni, Singh & Gandhi, 1994 - 11 arter
 Slekten †Menatorhis Legalov, Nel & Kiresjtshuk, 2017
 Slekten Pimelata Pascoe, 1888 - én art, India
 Understammen Erganiina
 Slekten Ergania Pascoe, 1882 - 15 arter, Sørøst-Asia
 Slekten †Pseudoergania Legalov, 2019
 Understammen Labaninina - 3 slekter, ca. 20 arter, Asia
 Slekten Labaninus Morimoto, 1981 - 17 arter
 Slekten Pseudoculio Pelsue & O'Brien, 2011
 Slekten Shigizo Morimoto, 1981
 Understammen Pseudobalaninina
 Slekten Aviranus Fairmaire, 1902 - 17 arter, Madagaskar
 Slekten Carponinus Heller, 1924 - ca. 50 arter, Asia
 Slekten Pseudobalaninus Faust, 1889 - 44 arter, Madagaskar
 Understammen Timolina
 Slekten Megaoculis Pelsue & O'Brien, 2011 - 2 arter
 Slekten Timola Pascoe, 1886 - 23 arter, Afrika

Referanser

Kilder 
 Milne, L. og Milne, M. 1980. The Audubon Society Field Guide to North American Insects and Spiders. Alfred A. Knopf, New York. Om bomullssnutebillen, s. 613.
 Silfverberg, H. 1992. Enumeratio Coleopterorum Fennoscandiae, Daniae et Baltiae (Liste over Nordens biller). Helsinki.
 Zahradník, J. og Chvála, M. 1991. Teknologisk forlags store bok om insekter. N.W. Damm. Om snutebiller, s. 381-395.

Eksterne lenker 
 

Snutebiller
Biller formelt beskrevet i 1802
Dyr formelt beskrevet av Pierre André Latreille